Guillaume Postel

pisi
Guillaume Postel (25. märts 1510 Barenton, Alam-Normandia – 6. september 1581) oli prantsuse keeleteadlane, astronoom, kabalist ja diplomaat.

Pariisis õppides tutvus ta Ignatius Loyola ning teistega, kes asutasid hiljem jesuiitide ordu, ning pidas nendega sidet kogu elu.

Ta oli araabia, heebrea, vanasüüria ja teiste semi keelte, samuti kreeka ja ladina keele asjatundja, mistõttu pälvis ta varsti õukonna tähelepanu. 1536. aastal saatis François I ta Prantsusmaa saadiku tõlgina Türgi sultani Suleiman I juurde Konstantinoopolisse. Veel oli talle ülesandeks tehtud koguda idamaade kirjanduse käsikirju kuningliku raamatukogu jaoks.

1538. aastal avaldati tema teos "Linguarum Duodecim Characteribus Differentium Alphabetum Introductio" ('sissejuhatus kaheteistkümne keele tähemärkidesse').

Ta kogus, tõlkis ja avaldas käsikirju, tuues nii eurooplaste ette mitmeid kreeka-, heebrea- ja araabiakeelseid teoseid.

Kategooria:Prantsusmaa keeleteadlased
Kategooria:Prantsuse astronoomid
Kategooria:Prantsusmaa diplomaadid
Kategooria:Sündinud 1510
Kategooria:Surnud 1581